«Արևածաղիկ» ամսաթերթի և disabilityinfo.am կայքի խմբագիր Զարուհի Բաթոյանը հիշեցրեց, որ մինչև 2025 թ. Հայաստանում բոլոր հանրակրթական դպրոցների կրթության կազմակերպումը ներառական կլինի. «Այդ ժամանակ Հայաստանում այլևս չեն լինի ներառական կամ ոչ ներառական դպրոցներ, և բոլոր երեխաները միասին սովորելու հնարավորություն կունենան: Իսկ բոլոր խոչընդոտներն ու դժվարությունները հնարավոր է հաղթահարել միայն ձեր օգնությամբ: Խնդրում եմ նաև, որ օգնեք ձեր ուսուցիչներին, որպեսզի հաշմանդամություն ունեցող երեխաներին ավելի լավ ներառեն կրթության մեջ, և վերաբերվեք նրանց` որպես հավասարի»: